KOMISSION TÄYTÄNTÖÖNPANOASETUS (EU) 2021/760,

annettu 7 päivänä toukokuuta 2021,

täytäntöönpanoasetusten (EU) 2020/761 ja (EU) 2020/1988 muuttamisesta todistuksia käyttäen hallinnoitavia tariffikiintiöitä koskevan järjestelmän osalta sekä täytäntöönpanoasetuksen (EU) 2020/991 kumoamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ja 223 artiklan 3 kohdan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 66 artiklan 4 kohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (3) ja erityisesti sen 9 artiklan ensimmäisen kohdan a–d alakohdan ja 16 artiklan 1 kohdan ensimmäisen alakohdan a alakohdan,

sekä katsoo seuraavaa:

(1) Komission täytäntöönpanoasetuksessa (EU) 2020/761 (4) vahvistetaan tuonti- ja vientitodistusjärjestelmällä hallinnoitavien maataloustuotteiden tuonti- ja vientitariffikiintiöiden hallinnointia koskevat säännöt, korvataan ja kumotaan tietyt säädökset, joilla kyseiset kiintiöt on avattu, ja säädetään erityissäännöistä.

(2) Sen selventämiseksi, milloin jäsenvaltioiden on tarkkaan ottaen ilmoitettava todistusten kattamat määrät sekä komission delegoidun asetuksen (EU) 2020/760 (5) 13 artiklassa tarkoitettuun todistusten hakijoiden ja haltijoiden sähköiseen rekisteröinti- ja tunnistamisjärjestelmään, jäljempänä ’sähköinen LORI-järjestelmä’, aitoustodistuksiin ja IMA 1 -todistuksiin liittyvät tiedot, täytäntöönpanoasetuksen (EU) 2020/761 16, 17 ja 61 artiklaa olisi muutettava.

(3) Maitotuotteiden IMA 1 -todistusten voimassaoloa koskevia sääntöjä olisi muutettava ja yhdenmukaistettava tuontitodistusten voimassaoloaikaa koskevien yleisten sääntöjen kanssa. Sen vuoksi täytäntöönpanoasetuksen (EU) 2020/761 53 artiklan 6 kohdan viimeinen virke olisi poistettava.

(4) Jos toimijat hakevat vientitodistuksia sähköisesti, niiden olisi voitava toimittaa samalla tavoin myös yhdysvaltalaisten tuojien kelpoisuusilmoitus, joka liitetään Yhdysvaltojen avaamia juustokiintiöitä koskeviin vientitodistushakemuksiin. Sen vuoksi täytäntöönpanoasetuksen (EU) 2020/761 59 artiklaa olisi muutettava.

(5) Täytäntöönpanoasetuksen (EU) 2020/761 61 artiklan 2 kohdan mukaan jäsenvaltioiden on toimitettava komissiolle kaikki sellaisiin hakijoihin liittyvät tiedot, jotka ovat jättäneet hakemuksia Amerikan yhdysvaltojen avaamia juustokiintiöitä varten, mukaan lukien hakijoiden EORI-numerot. Koska tällaista numeroa ei vaadita kaikilta toimijoilta, jäsenvaltioiden olisi ilmoitettava numero vain niissä tapauksissa, joissa toimijalla sellainen on. Sen vuoksi kyseistä artiklaa olisi muutettava.

(6) Täytäntöönpanoasetuksen (EU) 2020/761 71 artiklan 3 kohdan ja 72 artiklan 2 kohdan mukaisesti sekä mainitun asetuksen 6 artiklan 1 ja 2 kohdasta poiketen toimijat, jotka jättävät hakemuksia kolmansien maiden antamin asiakirjoin hallinnoiduissa vientitariffikiintiöissä, joihin sovelletaan unionin erityissääntöjä, sekä viejämaiden antamin asiakirjoin hallinnoiduissa tuontitariffikiintiöissä, voivat jättää kuukausittain useamman kuin yhden todistushakemuksen ja todistushakemuksia voidaan jättää minä tahansa päivänä. Tällaisen hallinnointimenetelmän johdonmukaisuuden varmistamiseksi mainitun asetuksen 6 artiklasta poikkeamisen osalta olisi viitattava koko artiklaan eikä ainoastaan sen 1 ja 2 kohtaan. Lisäksi mainitun asetuksen 72 artiklan 4 kohta olisi oikaistava lisäämällä siihen erityinen viittaus IMA 1 -todistuksiin.

(7) Selkeyden vuoksi on aiheellista yhdenmukaistaa tuontitodistushakemusten ja todistusten 8 ja 24 kohdan täyttämistä koskevat säännöt tavaroiden alkuperämaan ilmoittamisen osalta. Sen vuoksi täytäntöönpanoasetuksen (EU) 2020/761 22 ja 29 artiklaa sekä mainitun asetuksen liitteissä II–XII lueteltujen tariffikiintiöiden asianomaisia kohtia olisi muutettava.

(8) Komission täytäntöönpanoasetuksella (EU) 2020/991 (6) avataan kolme Vietnamista peräisin olevan riisin tariffikiintiötä. Jotta näiden tariffikiintiöiden hallinnointi voitaisiin yhdenmukaistaa täytäntöönpanoasetuksessa (EU) 2020/761 vahvistettujen sääntöjen kanssa, kyseisiä kolmea tariffikiintiötä koskevat taulukot ja säännöt olisi sisällytettävä täytäntöönpanoasetukseen (EU) 2020/761 ja täytäntöönpanoasetus (EU) 2020/991 olisi kumottava. Sen vuoksi täytäntöönpanoasetuksen (EU) 2020/761 27 ja 29 artiklaa olisi muutettava ja mainittuun asetukseen olisi sisällytettävä uusi 29 a artikla.

(9) Täytäntöönpanoasetuksen (EU) 2020/761 liitteessä VIII vahvistettua tariffikiintiötä, jonka järjestysnumero on 09.4450, koskeva taulukko olisi saatettava ajan tasalle lisäämällä siihen Argentiinan ilmoittamat uusi naudanlihan luokitusjärjestelmä sekä aitoustodistusten myöntävän toimivaltaisen viranomaisen uusi nimi.

(10) Jotta vältettäisiin väärinkäsitykset niiden nautaeläinten enimmäisiästä, joiden ruhot voidaan lukea täytäntöönpanoasetuksen (EU) 2020/761 liitteessä VIII vahvistettuun tariffikiintiöön, jonka järjestysnumero on 09.4002, mainitun liitteen asiaa koskevaa taulukkoa olisi muutettava.

(11) Sisäfileiden jättämiseksi täytäntöönpanoasetuksen (EU) 2020/761 liitteessä X vahvistettuihin tariffikiintiöihin, joiden järjestysnumerot ovat 09.4038 ja 09.4170, luettavien tuotteiden ulkopuolelle mainitun liitteen asiaa koskevia taulukoita olisi muutettava.

(12) Useiden tariffikiintiöiden taulukoiden kohdassa ”Alkuperäselvitys vapaaseen liikkeeseen luovutusta varten” oleva viittaus Euroopan parlamentin ja neuvoston asetuksen (EU) N:o 952/2013 (7) 61 artiklaan on tarpeeton ja voi johtaa väärinymmärryksiin. Tämä viittaus olisi poistettava, jotta vältetään virheelliset tulkinnat ja niistä mahdollisesti aiheutuvat ongelmat kaupan alan toimijoille. Komission täytäntöönpanoasetuksen (EU) 2020/1988 (8) 4 artiklan 5 kohtaa olisi niin ikään muutettava siinä olevan, asetuksen (EU) N:o 952/2013 61 artiklaa koskevan viittauksen soveltamisalan selkeyttämiseksi. Lisäksi täytäntöönpanoasetuksen (EU) 2020/1988 4 artiklan 4 kohdassa oleva viittaus aitoustodistuksiin olisi ulotettava koskemaan kaikkia kyseisen asetuksen II luvussa ja liitteessä II mainittuja asiakirjoja.

(13) Täytäntöönpanoasetuksella (EU) 2020/1988 säänneltyjen tariffikiintiöiden hallinnoinnin yksinkertaistamiseksi tietyt voin ja vasikanlihan pääkiintiöt olisi poistettava ja asianomaisia osakiintiöitä olisi hallinnoitava tariffikiintiöinä.

(14) Neuvoston asetuksen (EY) N:o 1095/96 (9) sisällyttämisessä täytäntöönpanoasetukseen (EU) 2020/1988 tapahtuneen virheen vuoksi järjestysnumerolla 9.0141 avatun tariffikiintiön taulukko olisi lisättävä kaikkien niiden muiden järjestysnumeroiden yhteyteen, jotka kattavat kyseisen tariffikiintiön tuotekuvauksessa mainitut tuotteet, meneillään olevasta tariffikiintiökaudesta alkaen.

(15) Sen vuoksi täytäntöönpanoasetuksia (EU) 2020/761 ja (EU) 2020/1988 olisi muutettava.

(16) Jotta voidaan varmistaa muutosten oikea-aikainen soveltaminen, kun toimijat jättävät todistushakemuksia tariffikiintiöissä, joiden kausi alkaa heinäkuussa 2021, tämän asetuksen olisi tultava voimaan kiireellisesti sitä päivää seuraavana päivänä, jona se on julkaistu Euroopan unionin virallisessa lehdessä. Todistuksin hallinnoitujen tariffikiintiöiden muutoksia olisi sovellettava tämän asetuksen voimaantuloa seuraavasta ensimmäisestä todistusten hakujaksosta alkaen, lukuun ottamatta muutoksia, jotka koskevat alkuperäselvitystä koskevia vaatimuksia tuotteiden vapaaseen liikkeeseen luovuttamiseksi tariffikiintiöissä 09.4123, 09.4125, 09.4112, 09.4116, 09.4117, 09.4118, 09.4119, 09.4130 ja 09.4154 ja joita olisi sovellettava meneillään olevien tariffikiintiökausien alusta alkaen. ”Ensin tullutta palvellaan ensin” -periaatteen mukaisesti hallinnoituja tariffikiintiöitä koskevia muutoksia olisi sovellettava meneillään olevien tariffikiintiökausien osalta kyseisten kausien alusta. Muutoksia, jotka koskevat täytäntöönpanoasetuksen (EU) 2020/991 sisällyttämistä täytäntöönpanoasetukseen (EU) 2020/761, olisi sovellettava seuraavasta, 1 päivänä tammikuuta 2022 alkavasta tariffikiintiökaudesta alkaen.

(17) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/761 muuttaminen Muutetaan täytäntöönpanoasetus (EU) 2020/761 seuraavasti: 1) Muutetaan 16 artikla seuraavasti: a) muutetaan 2 kohta seuraavasti: i) korvataan a alakohdassa ilmaisu ”ennen kuukauden 14 päivää” ilmaisulla ”viimeistään kuukauden 14. päivänä”; ii) korvataan b alakohdassa ilmaisu ”ennen 6 päivää” ilmaisulla ”viimeistään 6. päivänä”; (b) b) muutetaan 3 kohdan ensimmäinen alakohta seuraavasti: i) korvataan a alakohdassa ilmaisu ”ennen kuukauden viimeistä päivää” ilmaisulla ”viimeistään kuukauden viimeisenä päivänä”; ii) korvataan b alakohdassa ilmaisu ”ennen 31 päivää” ilmaisulla ”viimeistään 31 päivänä”; iii) korvataan c alakohdassa ilmaisu ”ennen kuukauden 10 päivää” ilmaisulla ”viimeistään kuukauden 10. päivänä”; 2) Muutetaan 17 artiklan 5 kohta seuraavasti: a) korvataan a alakohdassa ilmaisu ”ennen kuukauden 14 päivää” ilmaisulla ”viimeistään kuukauden 14. päivänä”; b) korvataan b alakohdassa ilmaisu ”ennen 6 päivää” ilmaisulla ”viimeistään 6 päivänä”; 3) Korvataan 22 artikla seuraavasti: ”22 artikla Hakemuksen ja todistuksen sisältö Tuontitodistushakemuksessa ja tuontitodistuksessa on aina ilmoitettava niiden 24 kohdassa jokin liitteessä XIV luetelluista maininnoista.” 4) Muutetaan 27 artikla seuraavasti: a) korvataan neljännessä kohdassa ilmaisu ”ja 09.4168” ilmaisulla ”, 09.4168, 09.4729, 09.4730 ja 09.4731”; b) lisätään kuudes kohta seuraavasti: ”Tariffikiintiöistä, joiden järjestysnumerot ovat 09.4729, 09.4730 ja 09.4731, jäsenvaltioiden on ilmoitettava komissiolle 16 artiklan mukaisesti tuotepainona ilmaistut määrät, ja komissio muuntaa nämä määrät liitteessä III määritetyksi painoekvivalentiksi.” 5) Muutetaan 29 artikla seuraavasti: a) korvataan ilmaisu ”ja 09.4168” ilmaisulla ”, 09.4168, 09.4119, 09.4130 ja 09.4154”; b) lisätään kohta seuraavasti: ”Poiketen siitä, mitä 6 artiklan 5 kohdassa säädetään, tariffikiintiöitä 09.4729, 09.4730 ja 09.4731 koskevissa tuontitodistushakemuksissa on viitattava yhteen järjestysnumeroon ja yhteen CN-koodiin. Tuotteiden kuvaukseen viitataan todistushakemuksen 15 kohdassa ja niiden CN-koodiin niiden 16 kohdassa.” 6) Lisätään 29 a artikla seuraavasti: ”29 a artikla Aitoustodistus 1. Aitoustodistus, jonka on myöntänyt liitteen III luettelossa mainittu Vietnamin toimivaltainen elin ja jossa todetaan, että riisi on jotakin tariffikiintiössä, jonka järjestysnumero on 09.4731, mainittua erityistä tuoksuvan riisin lajiketta, on laadittava liitteessä XIV.2 RIISI – D osa. Alkuperämaa Vietnam olevan mallin mukaiselle lomakkeelle. Lomakkeet on painettava ja täytettävä englannin kielellä. 2. Jokaisen aitoustodistuksen ylimmässä oikeanpuoleisessa ruudussa on oltava myöntävän viranomaisen antama yksilöllinen sarjanumero. Jäljennöksissä on oltava sama numero kuin alkuperäiskappaleessa. 3. Aitoustodistus on voimassa 120 päivää sen myöntämispäivästä. Todistus on voimassa ainoastaan, jos kohdat on täytetty asianmukaisesti ja todistus on allekirjoitettu. Aitoustodistus on katsottava asianmukaisesti allekirjoitetuksi, jos siinä mainitaan myöntämisaika ja -paikka ja jos siinä on myöntävän viranomaisen leima sekä sellaisen yhden tai useamman henkilön allekirjoitus, jolla on oikeus allekirjoittaa todistus. 4. Aitoustodistus on toimitettava tulliviranomaisille sen varmistamiseksi, että vaaditut edellytykset järjestysnumerolla 09.4731 avatun tariffikiintiön hyödyntämiseksi täyttyvät. Liitteen III luettelossa mainitun Vietnamin toimivaltaisen elimen on toimitettava komissiolle kaikki sellaiset asiaa koskevat tiedot, joista voi olla apua aitoustodistuksissa esitettyjen tietojen, erityisesti siinä käytettyjen leimojen, todentamisessa.” 7) Korvataan 53 artiklan 6 kohta seuraavasti: ”6. IMA 1 -todistuksen asianmukaisesti oikeaksi todistettu jäljennös on esitettävä vastaavan tuontitodistuksen ja näiden kattamien tuotteiden kanssa tuontijäsenvaltion tulliviranomaisille samalla kun tehdään vapaaseen liikkeeseen luovutusta unionissa koskeva ilmoitus.” 8) Korvataan 59 artiklan 8 kohta seuraavasti: ”8. Vientitodistushakemusten liitteenä on oltava nimetyn Amerikan yhdysvaltojen tuojan vakuutus, josta käy ilmi tuojan kelpoisuus harjoittaa maahantuontia niiden tariffikiintiöillä hallinnoitua maitotuotteiden tuontilisenssiointia koskevien Yhdysvaltojen sääntöjen mukaisesti, jotka vahvistetaan Code of Federal Regulations -asetusten 7 osaston A alaotsikon 6 osassa. Jos kyseessä on sähköinen hakemus, tästä vakuutuksesta voidaan toimittaa sähköinen jäljennös.” 9) Muutetaan 61 artikla seuraavasti: a) korvataan 2 kohdan a alakohta seuraavasti: ”a) hakijoiden luettelo, jossa ilmoitetaan kunkin hakijan nimi, osoite ja EORI-numero, jos sellainen on,” b) korvataan 3 kohdassa ilmaisu ”ennen kunkin vuoden 15 päivää” ilmaisulla ”viimeistään kunkin vuoden 15 päivänä”; 10) Korvataan 71 artiklan 3 kohta seuraavasti: ”3. Poiketen siitä, mitä 6 artiklassa säädetään, toimijat voivat jättää kuukausittain useamman kuin yhden todistushakemuksen ja todistushakemuksia voidaan jättää minä tahansa päivänä ottaen huomioon asetuksen (EU) 2016/1239 3 artiklan säännökset.” 11) Muutetaan 72 artikla seuraavasti: a) korvataan 2 kohta seuraavasti: ”2. Poiketen siitä, mitä 6 artiklassa säädetään, toimijat voivat jättää kuukausittain useamman kuin yhden todistushakemuksen ja todistushakemuksia voidaan jättää minä tahansa päivänä ottaen huomioon asetuksen (EU) 2016/1239 3 artiklan säännökset.” b) korvataan 4 kohta seuraavasti: ”4. Todistuksen myöntävän viranomaisen on tarkistettava, että aitoustodistuksessa ja IMA 1 -todistuksessa olevat tiedot vastaavat sen komissiolta saamia tietoja. Jos näin on ja jollei komissio toisin määrää, todistuksen myöntävän viranomaisen on myönnettävä tuontitodistukset viipymättä kuuden kalenteripäivän kuluessa siitä, kun se on vastaanottanut hakemuksen, joka on toimitettu yhdessä aitoustodistuksen tai IMA 1 -todistuksen kanssa.” 12) Muutetaan liitteet I, II, III, IV, VI, VII, VIII, IX, X, XI, XII ja XIV.2 RIISI tämän asetuksen liitteen I mukaisesti.

2 artikla Täytäntöönpanoasetuksen (EU) 2020/1988 muuttaminen Muutetaan täytäntöönpanoasetus (EU) 2020/1988 seuraavasti: 1) Korvataan 2 artiklan 2 kohta seuraavasti: ”2. Täytäntöönpanoasetuksen (EU) 2015/2447 53 artiklan 2 kohdan b ja c alakohtaa sekä 53 artiklan 3 kohtaa ei sovelleta tariffikiintiöihin ja osatariffikiintiöihin, joiden järjestysnumerot ovat 09.0138, 09.0139, 09.0140, 09.0141, 09.0165, 09.0166, 09.0167, 09.0168, 09.0169, 09.0142, 09.0143, 09.0161, 09.0162, 09.0163, 09.0164, 09.0146, 09.0147, 09.0148, 09.0149, 09.0150, 09.0151, 09.0152, 09.0159, 09.0160, 09.0154, 09.0155, 09.0156, 09.0157 ja 09.0158.” 2) Muutetaan 4 artikla seuraavasti: a) korvataan 4 kohta seuraavasti: ”4. Jos vaaditaan muita asiakirjoja, niiden on oltava tämän asetuksen II luvussa ja liitteessä II vahvistettujen vaatimusten mukaisia.” b) korvataan 5 kohta seuraavasti: ”5. Tulliviranomaiset voivat tarvittaessa vaatia ilmoittajaa tai tuojaa todistamaan tuotteiden alkuperän asetuksen (EU) N:o 952/2013 61 artiklan tai asianomaisen kauppajärjestelyn asiaankuuluvien määräysten mukaisesti.” 3) Muutetaan 13 artikla seuraavasti: a) korvataan otsikko seuraavasti: ”13 artikla Järjestysnumeroilla 09.0141, 09.0165, 09.0166, 09.0167, 09.0168 ja 09.0169 avatut tariffikiintiöt” b) korvataan 1 kohta seuraavasti: ”1. Tariffikiintiöissä, joiden järjestysnumerot ovat 09.0141, 09.0165, 09.0166, 09.0167, 09.0168 ja 09.0169, tapahtuva tuonti edellyttää alkuperätodistuksen esittämistä.” 4) Korvataan 17 artikla seuraavasti: ”17 artikla Järjestysnumeroilla 09.0161, 09.0162, 09.0163 ja 09.0164 avattujen tariffikiintiöiden hallinnointi Tariffikiintiöitä, joiden järjestysnumerot ovat 09.0161 ja 09.0163, käytetään CN-koodia ex 0202 20 30 koskevissa hakemuksissa; tariffikiintiöitä, joiden järjestysnumerot ovat 09.0162 ja 09.0164, käytetään CN-koodeja ex 0202 30 10, ex 0202 30 50, ex 0202 30 90 ja ex 0206 29 91 koskevissa hakemuksissa.” 5) Muutetaan 18 artikla seuraavasti: a) Korvataan otsikko seuraavasti: ”18 artikla Järjestysnumeroilla 09.0161, 09.0162, 09.0163 ja 09.0164 avattujen tariffikiintiöiden määritelmät” b) poistetaan 1 kohdasta järjestysnumero ”09.0144”; c) poistetaan 2 kohdasta järjestysnumero ”09.0145”; 6) Muutetaan 19 artikla seuraavasti: a) korvataan otsikko seuraavasti: ”19 artikla Järjestysnumeroilla 09.0161, 09.0162, 09.0163 ja 09.0164 avattuja tariffikiintiöitä koskevat erityissäännökset” b) poistetaan 3 kohdasta ilmaisu ”09.0144 ja 09.0145 avatuissa tariffikiintiössä sekä järjestysnumeroilla” ja korvataan sana ”osatariffikiintiöissä” sanalla ”tariffikiintiöissä” 7) Korvataan 29 artikla seuraavasti: ”29 artikla Järjestysnumeroilla 09.0159 ja 09.0160 avatut tariffikiintiöt Tariffikiintiötä, jonka järjestysnumero on 09.0159, käytetään CN-koodia 0405 10 koskevissa hakemuksissa; tariffikiintiötä, jonka järjestysnumero on 09.0160, käytetään CN-koodia 0405 90 koskevissa hakemuksissa.” 8) Muutetaan liitteet I ja II tämän asetuksen liitteen II mukaisesti.

3 artikla Kumoaminen Kumotaan täytäntöönpanoasetus (EU) 2020/991 1 päivästä tammikuuta 2022.

4 artikla Voimaantulo ja soveltaminen Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämän asetuksen 1 artiklaa sovelletaan asetuksen voimaantuloa seuraavasta ensimmäisestä todistusten hakujaksosta alkaen. Kuitenkin: a) liitteessä I olevan 2 kohdan d alakohtaa ja 3 kohdan e alakohtaa sovelletaan meneillään olevien tariffikiintiökausien alusta; b) 1 artiklan 4 kohtaa, 5 kohdan b alakohtaa ja 6 kohtaa sekä liitteessä I olevaa 1 kohtaa, 3 kohdan f alakohtaa ja 12 kohtaa sovelletaan 1 päivästä tammikuuta 2022. Edellä olevaa 2 artiklaa sovelletaan meneillään olevien tariffikiintiökausien alusta.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 2021. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) EUVL L 150, 20.5.2014, s. 1.

(4) Komission täytäntöönpanoasetus (EU) 2020/761, annettu 17 päivänä joulukuuta 2019, Euroopan parlamentin ja neuvoston asetusten (EU) N:o 1306/2013, (EU) N:o 1308/2013 ja (EU) N:o 510/2014 soveltamista koskevista säännöistä todistuksia käyttäen hallinnoitavia tariffikiintiöitä koskevan järjestelmän osalta (EUVL L 185, 12.6.2020, s. 24).

(5) Komission delegoitu asetus (EU) 2020/760, annettu 17 päivänä joulukuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä todistusten alaisten tuonti- ja vientitariffikiintiöiden hallinnointia koskevien sääntöjen osalta ja Euroopan parlamentin ja neuvoston asetuksen (EU) N:o 1306/2013 täydentämisestä tariffikiintiöiden hallinnoinnin edellyttämien vakuuksien osalta (EUVL L 185, 12.6.2020, s. 1).

(6) Komission täytäntöönpanoasetus (EU) 2020/991, annettu 13 päivänä toukokuuta 2020, Vietnamin sosialistisesta tasavallasta peräisin olevan riisin tuonnissa sovellettavien tuontitariffikiintiöiden avaamisesta ja hallinnoinnista (EUVL L 221, 10.7.2020, s. 64).

(7) Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

(8) Komission täytäntöönpanoasetus (EU) 2020/1988, annettu 11 päivänä marraskuuta 2020, Euroopan parlamentin ja neuvoston asetusten (EU) N:o 1308/2013 ja (EU) N:o 510/2014 soveltamista koskevista säännöistä sikäli kuin kyseessä on tuontitariffikiintiöiden hallinnointi ”ensin tullutta palvellaan ensin” -periaatteen mukaisesti (EUVL L 422, 14.12.2020, s. 4).

(9) Neuvoston asetus (EY) N:o 1095/96, annettu 18 päivänä kesäkuuta 1996, luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena (EYVL L 146, 20.6.1996, s. 1).